《温其示梅诗用韵为谢兼简士特》
宋代·李处权

可喜刘郎鬓未霜，能容宋玉近东墙。
自知老眼无春事，谁意穷东得放光。
前日桃园真有路，何时兰室可无香。
便须一醉经千日，免和人间寸寸肠。

作者简介：（?—1155）宋徐州丰县人，徙江宁溧阳，字巽伯。李淑曾孙。徽宗宣和间，与陈恬、朱敦儒并以诗名。南渡后曾领三衢。卒年七十余。有《崧庵集》。